**Premii şi distincţii la**

**Colegiul Naţional „Mihai Eminescu” Botoşani**

**Anul şcolar 2020-2021**

Într-un an marcat de pandemie şi multe restricţii, la iniţiativa unor asociaţii sau universităţi, s-au organizat pentru câteva discipline **olimpiade şcolare**, recunoscute de Ministerul Educaţiei.

**Olimpiada de matematică** a fost organizată de Societatea de Ştiinţe Matematice din România şi Gazeta Matematică. La etapa judeţeană a olimpiadei au fost 44 de premii şi menţiuni. La etapa naţională, doi elevi au obţinut menţiuni: elevul Danilă George-Marian de la clasa a X-a (prof. Tiron Liviu) şi elevul Silion Silviu-Mihai din clasa a XI-a (prof. Poroşniuc Daniel).

**Olimpiada de fizică** a fost organizată de Societatea Română de Fizică, susţinută de Fundaţia Emag. La olimpiada naţională a olimpiadei de fizică s-au calificat 5 elevi, iar trei dintre ei au obţinut premii: elevul Malanca Daniel (clasa a X-a, prof. Pintilei Aurelian) a obţinut Premiul I, Niculaesa Andrei-Casian (clasa a VII-a, prof. Bălăucă Cristina) a obţinut Premiul III şi Ungureanu Maia-Alexia (clasa a IX-a, prof. Lungu Alin) a obţinut, de asemenea, Premiul III.

**Olimpiada de chimie** a fost organizată de Universitatea din Bucureşti şi a avut două etape. La etapa I, Perdeică Victor-Alexandru (XF) a obţinut locul I, Malanca Daniel (XA) a obţinut locul IV, iar la etapa a II-a, Perdeică Victor-Alexandru s-a clasat pe locul IV, obţinând medalia de aur şi Malanca Daniel s-a clasat pe locul al VII-lea, obţinând medalia de argint. Ambii elevi au fost pregătiţi de dl. prof. Guceanu Constantin.

La **olimpiada de informatică** au fost 7 premii la etapa judeţeană, iar la etapa naţională elevul Silion Silviu-Mihai (clasa a XI-a, prof. Ilincariu Oana-Cristina) a obţinut premiul II şi medalia de aur.

La **Olimpiada Naţională de lingvistică**, eleva Vasilache Teodora (VIIIA) a obţinut premiul III şi medalia de bronz, coordonată de dna prof. Epurianu Daniela, iar eleva Obadă Teodora (VIIA) fiind îndrumată de doamna prof. Timingeriu Mihaela.

**Alte concursuri naţionale**

* La **Concursul naţional de chimie „Academician Cristofor Simionescu”**, aflat la a IX-a ediţie (organizat de *Facultatea de inginerie chimică şi protecţia mediului* din Iaşi), au fost
  + la clasa a X-a **3 premii I**: Perdeică Victor-Alexandru (XF), Hizilnicov Ana-Maria (XF) şi Malanca Daniel (XA), îndrumaţi de dl. prof. Guceanu Constantin, **un premiu II** obţinut de Atănăsoaei Denis (XE), îndrumat de dna. prof. Hristea Mihaela-Dana,
  + la clasa a XI-a **un premiu II**: Buliga Cosmin-Andrei (XIE, prof. Guceanu Constantin), un premiu III: Creţu Elena-Cristiana (XIA, prof. Mihaela Vasilache)
  + la clasa a XII-a **2 premii II**: Gavrilescu Ştefan-Sebastian (XIIF) şi Nistor Şerban (XIIF), prof. Vasilache Mihaela.
  + un premiu I de echipă (8 elevi din clasa XIE, prof. Guceanu Constantin).
* La **Concursul de ştiinţe exacte „Science On”**, care a avut o singură etapă anul acesta, etapa naţională, au putut participa elevii pasionaţi de chimie, fizică, biologie, matematică, astronomie, informatică şi ştiinţele pământului. Elevii au putut opta la maxim trei secţiuni, pentru a se evita suprasolicitarea lor. Liceul nostru a avut un elev care a participat la două secţiuni şi a fost premiat la ambele. Este vorba de Perdeică Victor-Alexandru (XF) care a obţinut Premiul I la secţiunea ***chimie***, premiul special „Corneliu Tăbărăşanu-Mihăilă”, participând şi la baraj, fiind îndrumat de dl. prof. Guceanu Constantin şi Premiul III la ***Science On***, secţiunea ***Ştiinţele Pământului*** (prof. Guceanu Constantin, Cimpoeşu Gabriel, Lungu Alin, Mitelu Cătălina).
* La Concursul Naţional „LuminaMath”, destinat elevilor din clasele de gimnaziu, elevii noştri au obţinut 13 premii şi menţiuni.
* La Concursul de Matematică ***Upper School***, destinat elevilor de gimnaziu, elevul Morcov Adrian-Ştefan (VIB) a obţinut la etapa naţională locul 4 şi medalie de argint, fiind pregătit de dl. prof. Trişcă Teodor.
* Tot elevul Morcov Adrian-Ştefan (VIB) a obţinut Premiul II la concursul *Cangurul Matematic*, etapa naţională.
* Dănilă George-Marian (clasa a X-a) a participat la **Concursul Interjudeţean MATE&INFO** şi a obţinut Premiul II, fiind pregătit de profesorii Ilincariu Oana-Cristina, Oltean Ştefan şi Tiron Liviu. La acelaşi concurs (**Concursul Interjudeţean MATE&INFO**), Sauciuc Tamara (clasa XA) a obţinut Premiul III, fiind pregătită de dna prof. Ilaş Adela-Luminiţa.
* Cucu Eliza-Maria (XII H) a obţinut premiul I la **Concursul Naţional de Creaţie Literară „Mihai Eminescu”**, organizat de Colegiul Naţional „Mihai Viteazul” Slobozia. Profesor îndrumător: Zamfirescu Violeta.
* Elevele Cazacu Maria (VIIB) şi Babii Alexia-Cristiana (VIIB) au obţinut fiecare premiul I la **Concursul Interinstituţional „Eminescu ne uneşte”,** organizat de mai multe instituţii preuniversitare din Chişinău, iar Andronic Ema-Ioana (VIIB) a obţinut premiul II la acelaşi concurs. Ele au fost îndrumate de dna. prof. Zamfirescu Violeta. Concursul a fost de creaţie literară, a fost organizat pentru elevii claselor V-XII şi a avut 29 de licee şi şcoli gimnaziale participante.
* Eleva Cazacu Delia-Elena (IXA) a obţinut premiul I la **Concursul „Jurnal de toamnă”**, organizat la nivel internaţional (participare Republica Moldova) de Asociaţia Pleiadis din Iaşi. Eleva a fost îndrumată de dna. profesoară Condurache Adelina.
* Eleva Andronic Ema-Ioana (VII B), îndrumată de dna. prof. Zamfirescu Violeta, a obţinut Trofeul de excelenţă în cadrul concursului de creaţie literară **„Copilăria de-a lungul anotimpurilor”**, concurs organizat la nivel internaţional (participare Republica Moldova) de Asociaţia Pleiadis din Iaşi.
* Eleva Zamfirescu Ioana-Antonia (VIA) a obţinut premiul II în cadrul **Concursului Naţional Transcurricular „Ionel Teodoreanu”**, ediţia a XV-a, organizat de Colegiul Naţional „Costache Negruzzi” Iaşi, în parteneriat cu Universitatea „Alexandru Ioan Cuza” Iaşi şi Inspectoratul Şcolar Judeţean Iaşi. Ea a fost îndrumată de dna prof. Epurianu Daniela-Paula. La acelaşi concurs, elevele Pomparău Ana şi Obadă Teodora din clasa a VII-a A au obţinut premiul III fiind îndrumate de dna. prof. Timingeriu Mihaela. În cadrul concursului s-au obţinut şi două premii speciale de un echipaj de 8 elevi din clasa a VII-a B, coordonaţi de dna. prof. Zamfirescu Violeta.
* La **Concursul Naţional „Garabet Ibrăileanu”**, eleva Pomparău Ana (VIIA) a obţinut premiul II. În cadrul aceluiaşi concurs, elevele Cîrcu Simina, Ursaciuc Simina şi Harcotă Alina din clasa a IX-a au obţinut, de asemenea, premiul II, fiind îndrumate de dna. prof. Timingeriu Mihaela.
* Elevul Nistor Şerban  din clasa a XII-a F a luat premiul I la  concursul naţional ***High School Science Project***, ediţia a IX-a, secţiunea biologie, desfăşurat de Universitatea Tehnică ,,Gh. Asachi” Iaşi, Facultatea de Inginerie Chimică şi protecţie a mediului „Cristofor Simionescu”, cu proiectul „Zi de zi bacterii” prof. cordonator Huţanu Liviu.
* Eleva Căşăriu Paula (XIH) a obţinut Premiul I la Concursul naţional „Aripile speranţei” din cadrul Festivalului Naţional transdisciplinar pentru copii şi tineret organizat de Palatul Copiilor şi ISJ Iaşi, la secţiunea creaţie literară în limba spaniolă (prof. Pintilei Daniela).

**CNME, un liceu al performanței și al concursurilor**

* Doamna profesoară Daniela-Paula Epurianu a coordonat activitatea clubului de dezbateri la nivelul liceului, ***Atu***. Clubul a participat anul acesta la *Forumul Naţional de Dezbateri Academice*, unul din cele mai importante concursuri naţionale, unde cei patru elevi participanţi (Oroşanu Ioan – XB, Tapalagă Ioana – XIE, Mutuzac Alexandra – XE şi Şovan Eduard – XIG) au ajuns până în sferturile de finală, iar elevul Oroşanu Ioan a obţinut premiul III. Tot activităţii doamnei prof. Daniela-Paula Epurianu se datorează şi premiul I la concursul naţional de dezbateri *Mega Dezbatere*, unde echipa formată din Şovan Eduard (XIG) şi Mutuzac Alexandra (XE) a obţinut premiul III.
* La nivel judeţean, merită să menţionăm activitatea *on line* „Ne-a despărţit pandemia, ne apropie România”, unde s-au implicat aproximativ 400 elevi şi profesori. Proiectul a fost coordonat la nivelul liceului de dna Balăucă Maria-Cristina.
* La nivel judeţean, 23 de profesori s-au implicat în proiectul *Examene de nota 10*, susţinut şi difuzat de postul de televiziune locală Somax TV. Proiectul, aprobat de Inspectoratul Şcolar Judeţean, a venit în ajutorul elevilor care au susţinut anul acesta examenele naţionale (elevii claselor a VIII-a şi a XII-a) şi a constat în prezentarea unor lecţii la disciplinele incluse în examenele de evaluare naţională la clasa a VIII-a şi bacalaureat la clasa a XII-a. Proiectul s-a realizat la iniţiativa doamnei profesor Bălăucă Maria-Cristina, care a fost şi coordonatorul proiectului la nivel judeţean. Profesorii implicaţi din liceul nostru sunt: Bălăucă Maria-Cristina, Lungu Alin-Cristian, Hăilă Carmen-Irina, Ilincariu Oana-Cristina, Oltean Ştefan, Mitelu Cătălina, Huţanu Orest-Liviu, Hristea Mihaela-Dana, Guceanu Constantin, Botezatu Loredana-Mariana, Ciobanu Loredana, Cimpoeşu Gabriel.